Държавен вестник, бр. 29, 2011 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  29
Г л а в а  т р е т а
АНУЛАЦИИ И НЕУСТОЙКИ
Чл. 23. (1) В случаите на отказ от ползване 
на почивка, деклариран в агенцията преди за-
почване на почивката в страната или в чужбина, 
платената от лицето сума се възстановява въз 
основа на писмено заявление до изпълнителния 
директор на агенцията, както следва:
1. цялата платена сума – когато заявлението 
е подадено в срок до 20 работни дни преди 
започване на почивката;
2. 80 % от платената сума – когато заяв-
лението е подадено в срок до 10 работни дни 
преди започване на почивката;
3. 50 % от платената сума – когато заяв-
лението е подадено в срок до 5 работни дни 
преди започване на почивката.
(2) В случаите, когато срокът и условията 
по ал. 1 не са спазени, платената сума не се 
възстановява, освен ако е налице уважителна 
причина – внезапно възникнала служебна необхо-
димост за титуляря, смърт или тежко заболяване 
на титуляря или на член на неговото семейство. 
(3) В случаите, когато лицето е принудено да 
прекрати (прекъсне) почивката си в страната, 
платената сума се възстановява за дните след 
прекъсването с неустойка в размер 50 % от 
стойността на анулираните дни, освен в слу-
чаите по ал. 2, когато не се дължи неустойка;
(4) В случаите на вече започнала почивка 
извън страната при настъпване на застрахо-
вателно събитие, покрито от задължителната 
застраховка „Помощ при пътуване“, суми се 
възстановяват съгласно условията на застра-
ховката. Във всички останали случаи платената 
сума не се възстановява.
(5) Сумите по ал. 1, 2 и 3 се възстановяват 
не по-рано от 10 работни дни след получаване 
на заявление в агенцията, към което се прила-
гат картата за почивка, платежният документ 
за платената сума, а в случаите по ал. 2 – и 
на документ, удостоверяващ настъпването на 
конкретното обстоятелство.
Чл. 24. При установено неправомерно полз-
ване на почивка по реда на тази наредба лицето 
няма право да ползва почивки, осигурявани от 
агенцията, през следващите три години, като дъл-
жи възстановяване на платените от бюджета на 
министерството разходи за съответната почивка. 
Чл. 25. При неспазване на Общите условия 
за ползване на военно-почивните домове и 
хотели, грубо нарушаване на вътрешния ред и 
поведение, противоречащо на добрите нрави, 
лицето няма право да ползва почивки, предос-
тавяни от агенцията, през следващата година.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Членове на семейство“ са съпрузите и 
децата, ако не са встъпили в брак. Със статут 
на членове на семейство по смисъла на тази 
наредба се ползват и лицата, живеещи при 
условията на съвместно съжителство с воен-
нослужещия или цивилния служител, ако имат 
еднакъв постоянен адрес, което се удостоверява 
с личните им карти.
2. „Деца“ са родените от брака или от 
съвместното съжителство на военнослужещия 
или цивилния служител до навършването на 
18-годишна възраст, а след навършването є, 
ако учат редовно – за срока на обучението, но 
не по-късно от навършването на 26 годишна 
възраст, което се удостоверява с акт за раждане 
на детето и удостоверение от висшето учебно 
заведение.
ЗАКЛЮЧИТЕЛНИ РАЗПОРЕДБИ
§ 2. Сроковете за издаване на заповедите по 
чл. 5 за определяне на цените на почивките по 
чл. 2, т. 1, 2, 3 и 9 за 2011 г. са, както следва:
1. за летния отдих – 1 март 2011 г.;
2. за зимния отдих – 1 юли 2011 г.
§ 3. Сроковете за издаване на заповедите по 
чл. 10, ал. 2 за определяне на смените за летния 
и зимния отдих през 2011 г. са, както следва:
1. за летния отдих – 1 април 2011 г.;
2. за зимния отдих – 1 юли 2011 г.
§ 4. Наредбата се издава на основание 
чл. 226г, чл. 226ж, ал. 1 във връзка с чл. 202а, 
226и, ал. 1 и чл. 298а от Закона за отбраната 
и въоръжените сили на Република България.
§ 5. Тази наредба отменя глава втора от 
Наредба № Н-16 от 2009 г. за социалните дей-
ности на Министерството на отбраната (обн., 
ДВ, бр. 64 от 2009 г.; изм., бр. 28 и 38 от 2010 г. 
и бр. 15 от 2011 г.). 
§ 6. Указания по прилагането на наредбата 
дава министърът на отбраната.
§ 7. Наредбата влиза в сила от деня на об-
народването є в „Държавен вестник“.
Министър: А. Ангелов
Приложение № 1  
към чл. 10
Сезони за почивка и експлоатационни периоди 
на военно-почивните домове и хотели, управ­
лявани от агенцията 
I. Сезони за почивка.
1. За летен отдих:
1.1. Активен сезон – от 20 юни до 10 септември.
1.2. Неактивен сезон – от 11 септември до 19 
юни.
2. За зимен отдих:
2.1. Активен сезон – от 01 декември до 31 март.
2.2. Неактивен сезон – от 01 април до 30 но-
ември.
II. Експлоатационни периоди на военно-почив-
ните домове и хотели:
1. Морски курорти:
1.1. Хотел „Флагман“ – Варна – целогодишен.
1.2. Военно-почивен дом „Адмирал“ – Вар­
на – 21.06. – 20.09.
1.3. Военно-почивен дом „Фрегата“ – Вар­
на – 21.06. – 20.09. 
1.4. Военно-почивен дом „Маяк“ – 21.06. – 08.09.